PATVIRTINTA

Žiežmarių gimnazijos direktoriaus

2015 m. gegužės 11 d.

įsakymu Nr. V- 95

**ŽIEŽMARIŲ GIMNAZIJA**

**VEIKLOS IR JOS TOBULINIMO PLANAVIMO TVARKOS APRAŠAS**

**I. ĮVADAS**

Žiežmarių gimnazijoje nuolat stebima, prižiūrima ir analizuojama Mokyklos ir individuali profesinė veikla, vykdomas veiklos kokybės ir profesinės kompetencijos įsivertinimas, kurio tikslas yra kurti Mokyklą kaip nuolat savo veiklos kokybę įsivertinančią ir tobulėjančią organizaciją, tikslingai naudojančią vertinimo ir įsivertinimo duomenis veiklos kokybės tobulinimo planavimui.

2010 m. metodinė taryba suderino Mokytojo praktinės pedagoginės veiklos įsivertinimo formą ir principus. 2012 m. patvirtinti Ugdomosios veiklos stebėsenos bei Mokytojo veiklos ir kompetencijos įsivertinimo ir vertinimo procedūrų aprašai, jų pagrindu organizuojami metiniai pokalbiai, kurie leidžia pagrįstai nustatyti gimnazijos veiklos ir kvalifikacijos tobulinimo tikslus bei kryptis ugdymo kokybei ir efektyvumui gerinti.

Įsivertinimas – integruota gimnazijos veiklos dalis, kurios uždaviniai:

* numatyti gimnazijos tobulinimo perspektyvą ir ją suplanuoti;
* stiprinti bendruomenės narių atsakomybę už gimnazijos veiklos kokybę;
* didinti gimnazijos personalo kompetenciją, skatinti savo paskirties refleksiją;
* skleisti ir mokytis iš gerosios praktikos pavyzdžių.

**Pagrindinis gimnazijos veiklos ir jos tobulinimo planavimo tikslas** – užtikrinti individualią mokinių pažangą ir gerinti pasiekimus, maksimaliai efektyviai derinant jų lūkesčius ir poreikius su galimybėmis. Visa gimnazijos veikla yra orientuota į šį pagrindinį tikslą.

**II. GIMNAZIJOS VEIKLOS KOKYBĖS ĮSIVERTINIMO/VERTINIMO PROCEDŪROS**

1. Gimnazijos veiklos kokybės vertinimo/įsivertinimo sistema apima gimnazijos, kaip organizacijos, ir gimnazijos darbuotojų praktinės veiklos ir kompetencijos vertinimą/įsivertinimą:

1.1. veiklos kokybė įsivertinama, vadovaujantis bendrojo lavinimo mokyklų vidaus įsivertinimo rekomendacijomis:

1.1.1. pagal standartinius plačiojo įsivertinimo 1-4 lygio požymių aprašymus lapkričio-gruodžio mėn. Išanalizuojami statistiniai duomenys ir palyginami su paskutiniais plačiojo veiklos kokybės įsivertinimo rezultatais, formuluojamos išvados ir rekomendacijos (gruodžio mėn.), išgryninami giluminiam įsivertinimui rekomenduojamos srities temos/rodikliai ir priimamas nutarimas dėl jų įsivertinimo įtraukimo į metų veiklos planą (gruodžio - sausio mėn.);

1.1.2. giluminį įsivertinimą vykdančioje grupėje kuriamos iliustracijos, pasirenkami įsivertinimo šaltiniai, duomenų rinkimo ir laiko trukmės imtis bei metodika ir instrumentai;

1.1.3. fiksuojami pasirinkti stebėti duomenys, analizuojami pasirinkto tirti laikotarpio dokumentai, vykdomos žodinės ir anketinės, parengtos gimnazijoje, pateiktos IQES sistemoje ([www.iqesonline.lt](http://www.iqesonline.lt)) arba pasitelkus tyrimų profesionalų pagalbą, apklausos bei kt.;

1.1.4. analizuojami giluminio įsivertinimo duomenys, nustatomas įsivertintos veiklos kokybės lygis, formuluojamos išvados ir rekomendacijos veiklos kokybei gerinti.

1.2. gimnazijos ugdomoji ir pedagoginė veikla stebima, analizuojama ir vertinama, vadovaujantis ugdomosios veiklos stebėsenos aprašu (Žiežmarių gimnazijos direktoriaus 2012 m. gruodžio mėn. 31 d. įsakymas Nr.V-289).

1.3. mokytojų ir specialiosios pedagoginės pagalbos mokiniui specialistų praktinė veikla ir kompetencija įsivertinama/vertinama, vadovaujantis Mokytojų vertinimo ir įsivertinimo procedūrų aprašu (Žiežmarių gimnazijos direktoriaus 2012 m. lapkričio mėn. 19 d. įsakymas Nr.V-250), metinio (pusmetinio, ketvirtinio) pokalbio metu suderinant praktinės veiklos ir kompetencijos įsivertinimą su jų praktinę veiklą prižiūrinčio vadovo vertinimu. Mokytojai savo praktinės veiklos pamokoje įsivertinimui skatinami naudotis savo ar IQES veiklos įsivertinimo platformoje ([www.iqesonline.lt](http://www.iqesonline.lt)) pateiktais įsivertinimo instrumentais ir metodikomis.

2. Kitų darbuotojų praktinė veikla ir pareigų vykdymo kokybė vertinama stebint ir analizuojant pareigybės aprašymuose nustatytų funkcijų ir pareigų vykdymą, veiklos planų įgyvendinimą, metinio (pusmetinio, ketvirtinio) pokalbio metu suderinant praktinės veiklos ir kompetencijos įsivertinimą su jų praktinę veiklą prižiūrinčio vadovo vertinimu.

**III. GIMNAZIJOS VEIKLOS VYSTYMO IR TOBULINIMO PLANAVIMO SISTEMA**

3. Gimnazijos veiklos ir jos tobulinimo planavimo sistemą sudaro vidutinės ir trumpos trukmės planavimo dokumentai:

3.1. vidutinės trukmės (3 metų) planavimo dokumentai:

3.1.1. gimnazijos strateginiai planai;

3.1.2. atskirų veiklos sričių programos.

3.2. trumpos trukmės (1-2 metų) planavimo dokumentai:

3.2.1. metinis gimnazijos veiklos planas;

3.2.2. gimnazijos ugdymo planai;

3.2.3. ugdymo kokybės užtikrinimo ir gerinimo planai;

3.2.4. gimnazijos tarybos veiklos planas.

4. Direktoriaus įsakymu patvirtintos veiklos planų ir/ar programų rengimo ir įgyvendinimo darbo grupės bei atsakingi darbuotojai vykdo periodinę veiklos analizę ir iki gruodžio 20 d. parengia planų įgyvendinimo ataskaitas pagal prognozuotus minimalius ir maksimalius sėkmės rodiklius, įvertina tikslų ir uždavinių įgyvendinimo lygį, veiklos kokybės kaitą, parengia rekomendacijas dėl veiklos tobulinimo.

5. Veiklos kokybės įsivertinimo duomenų naudojimo gimnazijos veiklos prioritetų ir tikslų nustatymui procedūros:

5.1. Mokytojų taryboje iki gruodžio 31 d. išanalizuojami metinių veiklos planų tikslų įgyvendinimo, ugdomosios veiklos stebėsenos, metinių pokalbių metu gauti praktinės veiklos ir kompetencijos vertinimo/įsivertinimo duomenys, gimnazijos veiklos kokybės įsivertinimo rezultatai bei rekomendacijos veiklai tobulinti, numatomi preliminarūs rekomendacijų vykdymo terminai ir būdai, gimnazijos veiklos tobulinimo kryptys ir prioritetai.

5.2. Gimnazijos taryba iki sausio 5 d suderina Mokytojų tarybos nutarimus dėl rekomendacijų veiklos tobulinimui reikšmingumo, suderina gimnazijos veiklos tobulinimo tikslus ir uždavinius, siūlo priemones jų įgyvendinimui.

5.3. Metodinėje taryboje iki sausio 5 d. nustatomi preliminarūs praktinės pedagoginės veiklos ir kompetencijos įsivertinimu pagrįsti kvalifikacijos tobulinimo ir ugdymo kokybės gerinimo bei metodinės veiklos prioritetai ir tikslai.

6. Strateginio plano rengimo ir įgyvendinimo darbo grupė iki gruodžio 31 d. parengia strateginio plano projektą ir pateikia jį direktoriui. Iki sausio 5 d. strateginio plano projektas suderinamas gimnazijos taryboje ir pateikiamas derinti steigėjui.

7. Gimnazijos veiklos planų rengimo ir įgyvendinimo darbo grupės iki sausio 20 d. parengia tikslų ir uždavinių įgyvendinimo priemonių planus ir teikia juos bendruomenei.

8. Gimnazijos ir/ar mokytojų taryba iki sausio 30 d. suderina metinėsveiklos planus ir programas, kurios patvirtinamos direktoriaus įsakymu iki vasario 1 d.

9. Už Žiežmarių gimnazijos strateginio, metinio veiklos plano švietimo programos, vadybinės-administracinės veiklos plano bei ugdomosios aplinkos turtinimo ir modernizavimo programos įgyvendinimą atsakingas gimnazijos direktorius.

10. Už kitų veiklos sričių planų ir programų, ugdymo planų įgyvendinimą atsakingi direktoriaus pavaduotojai.

11. Už gimnazijos ir metodinės tarybos veiklos planų įgyvendinimą atsakingi gimnazijos ir metodinės tarybos pirmininkai.

**IV. PLANAVIMO DOKUMENTŲ RENGIMO TVARKA IR ATSKAITOMYBĖ**

12. Planų ir programų rengimas, derinimas ir atsiskaitomybė:

|  |  |  |  |
| --- | --- | --- | --- |
| Dokumento pavadinimas | Rengimas, atsakingas asmuo | Derinimas | Atsiskaitomybė |
| Strateginis planas | *Strateginio planavimo* grupė, direktorius | Gimnazijos taryba (GT), steigėjas | GT, Mokytojų tarybai,  Bendruomenei |
| Metinis veiklos planas, švietimo programa | Darbo grupė, direktorius, vyr. buhalteris | GT | GT, Mokytojų tarybai  Tėvų susirinkimui |
| Atskirų veiklos sričių programos:   * ugdomosios aplinkos turtinimo ir modernizavimo programa * pedagogų atestacijos programa, * tėvų švietimo ir bendradarbiavimo programa | MG, MT, dir. pav. ūkio reikalams  Atestacijos komisija  Darbo grupė, dir. pav. ugdymui | Metodinė taryba (MT), GT  MT, GT, PS komitetas  Tėvų komitetas, MT | Metų pabaigoje kartu su metų veiklos ataskaita:  Mokytojų tarybai,  MT, GT,  Tėvų susirinkimui  Tėvų komitetui ir susirinkimui |
| Ugdymo planai | Darbo grupė, dir. pav. ugdymui | Mokytojų taryba, GT | Mokytojų tarybai, GT |
| Ugdymo kokybės užtikrinimo ir gerinimo planai:   * metodinės veiklos ir kvalifikacijos tobulinimo planas, * vadybinės-administracinės veiklos planas, * ugdymo profesinei karjerai planas, * vaiko gerovės komisijos veiklos planas | Darbo grupės, MT, MT pirmininkas  Direktorius  Darbo grupė, dir. pav. ugdymui  Vaiko gerovės komisija, pirmininkas | Metinio veiklos plano rengimo darbo grupė | Metų pabaigoje kartu su metų veiklos ataskaita pateikiama GT ir atsiskaitoma mokytojų tarybai |
| Gimnazijos tarybos veiklos planas | Gimnazijos taryba | Gimnazijos direktorius | Tėvų susirinkimui, mokytojų tarybai, mokinių generalinei tarybai |
| Mokinių parlamento ir gimnazijos renginių planas | Mokinių parlamentas, prezidentas, dir. pav. ugdymui | Generalinė mokinių savivaldos taryba, klasės auklėtojų susirinkimas | Generalinei mokinių savivaldos tarybai, mokytojų tarybai |

**V. BAIGIAMOSIOS NUOSTATOS**

13. Žiežmarių gimnazijos veiklos ir jos tobulinimo planavimo tvarkos aprašo nuostatų įgyvendinimo priežiūrą vykdo gimnazijos direktorius.

14. Aprašas gali būti redaguojamas Žiežmarių gimnazijos pedagoginės bendruomenės narių pasiūlymu arba pakitus Gimnazijos planų sistemai ar planavimo procedūroms.

\_\_\_\_\_\_\_\_\_\_\_\_\_\_\_\_\_\_\_\_